Margar myndanna eru fáanlegar á DVD diski og henta til sýninga um allan heim . Myndirnar eru til sölu í The Cinema . Opið er í tengslum við daglegar kvikmyndasýningar en á meðan sýningu stendur er söluaðstaða takmörkuð . Frekari upplýsingar má fá í síma : 898 6628 og í gegnum netpóst : cinemano2@lifsmynd.is Upplýsingar um sýningatíma eru á síðunni Our films Á síðunni Find us eru upplýsingar um staðsetningu bíósins . Nýjasta mynd okkar CHASING THE NORTHERN LIGHTS kemur út á DVD - diski 5. desember 2013 . Á disknum eru einnig myndirnar The Eruption ! um gosið í Eyjafjallajökli 2010 og Þórsmörk - í skjóli jökla ; þ.e. alls 3 myndir . ( Norðurljósin er á ensku , Þórsmörk á íslensku , ensku og þýsku og Eyjafjallajökull eingöngu með tónlist ) . Myndin kemur í fallega myndskreyttu hulstri og verður til sölu í bíóinu . Hvernig skyldi standa á því að fólk flykkist til Íslands yfir vetrarmánuðina hvaðanæva að úr heiminum ? Von um að sjá norðurljósin er það sem dregur flesta hingað , þótt það sé aðeins lítil von til þess að fólk sjái ljósin á meðan á dvöl þess stendur . Smellið til að skoða sýnishorn Í þessari stuttu mynd fylgjum við einum þekktasta ljósmyndara Íslands , Ragnar Th. Sigurðssyni , þegar hann heldur út í óvissuna í von um að ná frábærum myndum af norðurljósunum . Hann er að vinna bók um norðurljósin og grípur því hvert tækifæri sem gefst til að ná af þeim myndum - og kvikmyndavélin fylgir honum eftir . Ragnar fer einnig oft með erlenda ljósmyndara um landið til að kenna þeim sitt hvað um sem snertir myndatökur af ljósunum - og áhorfendur fá einnig að kynnast þessari hlið . Inn á milli birtist svo afrakstur ferða Ragnars - ótrúlega flottar myndir af ljósunum og stjörnunum þjóta um himinhvolfið . Lifandi grafískar myndir , unnar af Jóni Axeli Egilssyni , skýra hvað þarf til úti í himingeimnum til að við sjáum ljósin . Sérsamin tónlist Hilmars Arnar Hilmarssonar kórónar svo fegurðina . Lengd : 15 mínútur Tal : íslenska og enska . Format : DVD All Region / PAL Myndin er fáanleg á diski og kostar 3.990 kr. en á disknum eru alls þrjár myndir ; þ.e. The Eruption ! um gosið í Eyjafjallajökli 2010 og Þórsmörk í skjóli jökla . Heimurinn vaknaði upp við illan draum við gosið í Eyjafjallajökli árið 2010 , því flugsamgöngur stöðvuðust á um 300 flugvöllum einhvern tíma á meðan á því stóð . Í þessari mynd sjáum við þau ógnaröfl sem losnuðu úr læðingi við gosið - sem og þá fegurð sem sjá má í eldgosum . Sýnt er frá gosinu á Fimmvörðuhálsi og í jöklinum sjálfum , tekið úr lofti og á jörðu niðri . Ekkert tal er í myndinni en Karl Örvarsson tónskáld samdi við hana áhrifaríka tónlist . Lengd : 12 mínútur Myndin sýnir töfra Þórsmerkur á öllum árstíðum . Ari Trausti Guðmundsson , jarðeðlisfræðingur með meiru , leiðir áhorfendur um þennan töfraheim og útskýrir margt af því sem fyrir augun ber . Þórsmörk og nánasta umhverfi er meðal fegurstu staða landsins . Þrátt fyrir illfærar ár flykkjast ferðamenn þangað til að njóta töfra Merkurinnar . Myndin um Þórsmörk sýnir hinar stórkostlegu andstæður landslagsins milli Markarfljóts og jökla . Þórsmörk og nágrenni er töfrandi heimur jafnt sumar sem vetur – ógleymanleg náttúruperla í skjóli jökla . Lengd : 43 mínútur Tal : íslenska , enska og þýska . Myndin er til á sér DVD-diski og kostar 2.900 kr. en er einnig innifalin í disknum með Chasing the Northern lights . Myndin lýsir því hvernig Ísland varð til í eldgosi í hafi og útskýrir hvers vegna eldvirkni á Íslandi sé jafn mikil og raun ber vitni . Sjá sýnishorn úr myndinni hér að neðan . Einnig hvers vegna jarðhita er að finna á Íslandi , hvernig við nýtum hann og hvernig náttúruöflin hafa verið að móta landið fram til okkar dags - halda því áfram enn ! Meðal annars er afar falleg myndasería af nokkrum fossum landsins . Í myndinni eru einnig myndir af öllum helstu eldgosum á landinu frá 1947 - 2011 , s.s. í Heklu 1947 , Surtseyjar - og Vestmanneyjagosið - sem og frá gosinu í Grímsvötnum 2011 . Lengd : 43 mínútur Tal : Enska og þýska Myndin er fáanlega á DVD diski , sem á eru einnig myndirnar The Eruption ! Gosið í Eyjafjallajökli og Hekla ; gosin 1947 - 2000 ( sem eru með engu tali ) . Verð : 3.990 kr. - gosin frá 1947 - 2000 Hekla hefur í aldanna rás verið frægasta eldfjall Íslands . Á miðöldum var því trúað að Hekla væri inngangurinn að helvíti . Frá um 1970 hefur Hekla gosið á u.þ.b. 10 ára fresti en síðasta gosið var árið 2000 svo nú telja margir að ekki geti verið langt í næsta gos . Elstu myndskotin eru frá 1947 og voru kvikmynduð af engum öðrum en Guðmundi frá Miðdal , sem var ekki síður slingur kvikmyndasmiður en leirmyndasmiður . Á þeim tíma fóru menn ekki jafn gætilega í návist eldgosa og nú - eins og sést á því hversu hættulega nærri gosinu fólkið er . Síðan fylgja myndskeið af þeim gosum sem orðið hafa síðan og áhrifarík tónlist unfir . Valdimar er svo í starholunum að stökkva til um leið og fréttist af því næsta ... Myndin er um 8 mínútur að lengd og fylgir á disknum með myndinni BIRTH OF AN ISLAND - the making of Iceland , ásamt myndinni THE ERUPTION ! um gosið í Eyjafjallajökli . Myndir á DVD diski henta til sýninga um allan heim : Format : All Region / PAL Vatnajökulþjóðgarður er stærsti þjóðgarður Íslands - og Evrópu - en hann nær yfir um 13% af Íslandi . Þegar ferðast er um þjóðgarðinn er hægt að kynnast öllu því besta sem náttúran hefur upp á að bjóða - líka því hrikalegasta eða hrjóstrugasta . Myndinni er skipt í fjóra hluta , þ.e. suður - , austur - , norður - og vestursvæði garðsins , sem hvert og eitt hefur upp á sín sérkenni að bjóða . Við að horfa á myndina hafa vaknað hjá áhorfendum löngum til að komast á helst alla þá staði sem myndin sýnir - og þá ekki síst Íslendingar , sem margir hverjir hafa ekki komið á fáförnustu en oft hvað fegurstu staðina ! Hilmar Örn Hilmarsson tónskáld samdi undurfagra tónlist við myndina . Myndin var gerð fyrir tilstuðlan Vatnajökulsþjóðgarðs og með styrkveitingu frá Vinum Vatnajökuls og var frumsýnd í júní 2013 . Auk þess að vera sýnd í The Cinema , þá er hún sýnd í gestastofum Vatnajökulsþjóðgarðs . Lengd : 50 mínútur . Tal : íslenska og enska - Á mörkum austurs og vesturs Þingvellir og Þingvallavatn á sér sérstakan stað í hugum flestra Íslendinga , enda landslagið og fegurð þess einstæð . Vatnið sjálft býr einnig yfir sérstökum eiginleikum , eins og Þingvallableikjan ber með sér og sagt og sýnt er frá með neðanvatnsmyndum . Smellið til að skoða sýnishorn Dr. Pétur M. Jónasson hefur rannsakað svæðið og gefið út um það merka bók . Pétur kemur fram í myndinni og talar um vatnið og náttúruna á svæðinu . Einnig er fylgst með lífi bænda við vatnið sem og öðru sem áhuga vekur , s.s. fuglalífinu og minkaveiðum . Það tók Valdimar fimm ár að kvikmynda og framleiða myndina og hlaut hann verðlaun umhverfisráðuneytisins fyrir myndina árið 2000 . Lengd : 55 mínútur Tal : íslenska , enska Í tilefni af 200 ára fæðingarafmæli Jónasar Hallgrímssonar þann 16. nóvember 2007 gerði Lífsmynd heimildarmynd um „ ástmögur Íslands ” – skáldið , náttúrufræðinginn og Fjölnismanninn Jónas Hallgrímsson . Í myndinni er leitast við , á lifandi og léttan hátt að varpa ljósi á hinar mörgu hliðar Jónasar og því sem hann áorkaði á sinni skömuu ævi – ekki síst er leitast við að varpa ljósi á þann mann sem Jónas hafði að geyma . Margir viðmælendur koma fram og leggja sitt af mörkum til að dýpka myndina af Jónasi - og Hallgrímur Helgason , skáld og myndlistarmaður , rappar hið magnaða ljóð Jónasar ,, Óhræsið " . Myndin var sýnd í Sjónvarpinu á afmælisárinu en er nú fáanleg á DVD-diski . Lengd : 55 mínútur Tal : íslenska Kvikmyndagerðarmaður slæst í hóp kajakræðrara sem eru á leið í róðrarferð um Austurfirði Grænlands . Ferðin hefst í þorpinu Kulusuk og þaðan er haldið á vit ævintýranna . Siglt er á milli risastórra ísjaka , sem eru á sífelldri hreyfingu svo hætt er á að bátarnir lokist inni . Í ferðinni er afskekkt þorp heimsótt og skyggnst inn í sögu Grænlendinga . Að auki er bankað upp á hjá Íslendingum sem sest hafa að í landi okkar næstu nágranna . Ferðalangarnir gæða sér á því sem landið og sjórinn gefur af sér , en meistarakokkar leynast í áhföfninni ... Fegurðin , kyrrðin og stressleysið sem einkenna þetta ævintýralega land kemst vel til skila í þessari skemmtilegu og fallegu mynd . Lengd : 50 mínútur Tal : íslenska og enskaFormat : öll svæði Myndin er um líf og vonir fólks á Chukotka-landsvæðinu við norðurheimskautsbaug í Síberíu , þ.e. á svipaðri breiddargráðu og Ísland . Smellið til að skoða sýnishorn Svæðið komst í kastljósið þegar auðjöfurinn Roman Abramovich var kosinn þar landstjóri árið 2000 en landsvæðið tilheyrir Rússlandi en hefur sjálfstjórn . En hvað tengir saman og aðskilur Ísland og Chukotka ? Var öðruvísi að búa þarna eystra á tímum Sovétríkjanna sálugu ? Hvað breyttist með tilkomu Romans Abramovich ? Eru gróðurhúsaáhrifa farið að gæta á túndrunni og taigunni ? Nokkrir Íslendingar fengu leyfi til að ferðast um svæðið , sem ekki er auðfengið , þar sem Ari Trausti Guðmundsson er sögumaður og er kvikmyndin afrakstur þeirrar ferðar . Lengd : 50 mínútur Tal : íslenska / enska